Talle dood in Tokio-mesaanval | Maroela Media
Nooddienste en polisie op die toneel. Foto: Kyodo News via AP
Minstens 19 mense is dood en 25 beseer ná ŉ mesaanval in Tokio, Japan.
Die polisie is Maandag na ŉ sentrum vir verstandelik gestremdes in Sagamihara in Kanagawa ontbied nadat ŉ man gewapen met ŉ mes by die sentrum ingebreek het. Volgens die Kyodo News-agentskap het die man dadelik mense by die sentrum begin aanval.
Die verdagte, Satoshi Uematsu, het hierna na ŉ plaaslike polisiestasie gery waar hy skuld beken en homself oorgegee het. “Ek het dit gedoen. Dit is beter as gestremdes verdwyn,” het die man glo gesê.
Die 26-jarige verdagte het ŉ sak met drie messe by hom gehad en hy is in hegtenis geneem. Volgens inligting het die verdagte vroeër by die sentrum gewerk. Minstens 149 mense, tussen 19 en 75 jaar oud, word in die sentrum gehuisves.
Die aanval is die ergste van sy soort in die afgelope paar jaar. In 1995 is 13 mense dood en duisende beseer in ŉ gasaanval. In 2008 is 16 mense dood nadat ŉ videowinkel aan die brand gesteek is.
Prins Harry wens hy het vroeër oor sy ma gepraat
Nou word mense wat nie hulself kan verdedig nie al geteiken. Dit is regtig baie tragies. Sterkte aan die naasbestaandes en beseerdes.
Dis beter dat JY net verdwyn. Wie gee jou die reg om gestremdes te laat ‘verdwyn’? Skandelik dat weerlose mense so geteiken word.